A német megszállás alatt a BSZSZK 2,3 millió lakosa vesztette életét, több ezer települést romboltak le, 186 falu végleg eltűnt a térképről. 433 teljesen elpusztított települést a háború után újra felépítettek. A szovjet kormány az 1966-ban döntött a központi emlékműkomplexum létesítése mellett. A vasfüggönyön túl sokan ekkoriban ama véleményüknek adtak hangot, miszerint a helyszín kiválasztása (a névhasonlóság okán) a Katinyi (Katyń) gyilkosságok elleplezésének szándékával történt. 1967 márciusában pályázatot írtak ki a komplexum építésére, melyet J". Gradov, V. Zankovics, L. Levin" építészek és "Sz. Szelihanov" szobrászművész kollektívája nyert meg. Ünnepélyes megnyitása 1969. július 5-én történt. Azóta az országba érkező számos külföldi politikai vezető (Richard Nixon, Fidel Castro, Radzsiv Gandhi, Jasszer Arafat, Csiang Cö-min) látogatta meg az emlékhelyet. Alkotóit 1970-ben Lenin-díjjal tüntették ki.